ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:5364-Е.03.02-473754/7-2017

29.12.2017.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **3000/0193/2017(1682/2017)**, за набавку добара Цевни сноп измењивача топлоте за подстаницу за ЦГ (ТЕНТ Б), на захтев заинтересованих лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересована лица су у писаном облику од наручиоца тражила додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Обзиром на услове које сте навели у тачки 3.2 где се тражи од Понуђача топлотне карактеристике измењивача (термички прорачун) било би пожељно да се са Ваше стране дефинишу неопходни технички услови за обраду овог дела елабората и то:

- за примарно коло – вода, недостаје количина воде

- за секундарно коло – пара, треба навести капацитет измењивача у кw, да бисмо могли да срачунамо количину паре и све остало што је неопходно за комплетирање термичког прорачуна. Све ово је уобичајено да буде решено у оквиру пројектног задатка.

Када се врши прерада измењивача добро би било да се укључи у систем тз подхлађивач кондензата обзиром на излазну температуру кондензата од 192C, или је то са ваше стране већ регулисано.

Молимо Вас за информацију о величини грејне површине измењивача.

**ПИТАЊЕ 2**:

На насловној страници конкурсне документације за јавну набавку бр. 3000/0193/2017 (1682/2017) је наведено да је предмет јавне набавке цевни сноп измењивача топлоте за подстаницу за ЦГ (ТЕНТ Б), док је на страни 4 у техничкој спецификацији наведено да је предмет набавке - измењивач за подстаницу ЦГ. Неопходно је да се децидно наведе да ли је предмет јавне набавке цевни сноп или цео измењивач топлоте.

У техничкој спецификацији је назначено да предмет јавне набавке - измењивач за подстаницу ЦГ треба израдити према цртежима из тачке 3.9, а у тачки 3.2 се захтева детаљна спецификација материјала измењивача и термички прорачун. Уколико се пројектује нови измењивач, што подразумева и избор материјала, детаљна спецификација материјала измењивача и термички прорачун представљају логичан и неопходан захтев. Међутим, ако се као у предметном случају, захтева израда по постојећем цртежу, који је сигурно израђен на основу термичког прорачуна и прорачуна чврстоће, уз обавезу задржавања димензија основних конструктивних делова, сматрамо да би било сврсисходније да се понуђачима достави спецификација материјала (по врстама, димензијама и количинама), када се већ не тражи пројектовање новог, већ израда по постојећем пројекту. Уколико сте сагласни са нашим предлогом, уз цртеже у конкурсној документацији је потребно обезбедити спецификацију материјала (по врстама, димензијама и количинама), из пројекта који поседујете

**ОДГОВОР 1 и 2:**

Предмет набавке је цео измењивач (као на цртежу у прилогу). Такође, потребно је доставити комплетну пројектну документацију за тражени измењивач јер свака посуда под притиском мора имати своју књижицу и потпуну документацију. Цртеж у прилогу је дат како би се видело који је облик као и које су уградбене мере постојећих измењивача, а ради могућности уградње истог у инсталацију подстанице централног грејања ТЕНТ Б. Није потребно предвиђати потхлађивач кондензата.Величину грејне површине измењивача можете израчунати на основу приложених техничких цртежа. Ми не поседујемо пројекат тражених измењивача, па самим тим ни податке о материјалу истих. Потребно је израдити све у складу са описом и захтевима из техничке спецификације (контролни прорачун, сам измењивач…).